פירוש נוסף ערך זה עוסק ביו"ר המוסדות המרכזיים של חסידות חב"ד העולמית ודוברה ומייצגה. אם התכוונתם למחבר ספרים, איש עסקים ופילנתרופ בלארוסי יליד המאה ה־19, ראו יהודה ליב קרינסקי.

הרב **חיים יהודה קרינסקי** (מכונה: **יודל**; נולד בט"ו בכסלו תרצ"ד, 3 בדצמבר 1933) הוא יו"ר המוסדות המרכזיים של חסידות חב"ד העולמית ודובר חב"ד הרשמי.

במשך שלושים ושש שנים שימש קרינסקי כאחד ממזכיריו האישיים של הרבי מלובביץ'. הוא מינה אותו לעמוד בראש המוסדות המרכזיים של תנועת חב"ד העולמית – מרכז לענייני חינוך, מחנה ישראל והוצאת הספרים קה"ת ולשמש כמייצג חב"ד העולמית הרשמי בפני התקשורת וגורמים בעלי השפעה. הוא גם מזכיר אגודת חסידי חב"ד העולמית.

קורות חיים
----------

יהודה קרינסקי (משמאל) עם הרב יואל כהן. בעת ריאיון משותף ל-JEM
נולד כבן זקונים במשפחה בת תשעה ילדים, לשמעיה ועטא קרינסקי בבוסטון, מסצ'וסטס. בתש"ז בגיל 12 החל ללמוד בישיבת תומכי תמימים המרכזית שבמרכז חב"ד העולמי בברוקלין שבניו יורק. בשנת 1956 (תשט"ז) היה אחד מהשליחים ששלח הרבי מחב"ד לישראל לעודד את תושבי כפר חב"ד לאחר הפיגוע בבית הספר למלאכה, בכ' אלול תשי"ז התחתן עם דבורה קזיניץ. מסדר הקידושין ויוזם השידוך היה הרבי מלובביץ'.

בתחילת שנת תשי"ח (1957) התחיל לעבוד במזכירות הרבי, תחת ניהולו של יו"ר המוסדות והמזכירות הרב חיים מרדכי אייזיק חדקוב. עם כניסתו לתפקיד הטיל עליו הרבי מלובביץ את תפקיד דובר חב"ד ומייצגה כלפי התקשורת וגורמים בעלי השפעה. במסגרת זו הקים את "LNS" (Lubavitch News service) - שירות החדשות לעיתונות של חב"ד, ניהל קשר עם עיתונאים והיה איש הקשר בין הרבי לגורמי ממשל, מנהיגים ופילנתרופים מרחבי העולם.

הוא אף מונה למזכיר מוסדות חב"ד העולמית ומופקד על קרנות הצדקה, כספי התנועה ופעילותה.

במקביל לתפקידיו, שימש כנהגו האישי של הרבי מחב"ד בנסיעותיו לקבר חותנו הריי"צ.

בשנת 1966 רכש את הבניין הסמוך ל-770 והחל לנהל את ספרייתו של הרבי. בין השנים 1972–1977 הוא עמד בראש מבצע להשבת מאות ספרים אשר הולאמו על ידי ממשלת פולין בשנת 1940, כאשר חמיו הרבי הריי"צ ברח מפולין לארצות הברית.

בשנת 1972 מונה למזכיר הראשי של אגודת חסידי חב"ד העולמית ולמנהל הוצאת הספרים קה"ת.

בשנת 1977, לאחר התקף לב ממנו סבל הרבי, ניהל את הטיפול בבריאותם של הרבי ואשתו הרבנית ועמד בקשר רצוף עם רופאם.

הקים עם בנו הלל דוד בשנת תש"מ את ארגון JEM, שקיים שידורי טלוויזיה מהתוועדויותיו של הרבי ומפיק כיום את פרסומי המדיה של חב"ד.

בשנות השמונים הקים בהנחיית הרבי את הקרן לפיתוח מחנה ישראל' שגייסה עשרות מיליוני דולרים בשנה ותומכיה זכו לפגישה אישית דו-שנתית עם הרבי. הוא אף הקים את כינוס השלוחים העולמי.

ב'משפט הספרים' ייצג קרינסקי את אגודת חסידי חב"ד, והוצג שם כדוברו האישי של הרבי מחב"ד[דרוש מקור].

בשנים 2008 ו-2009 נבחר קרינסקי במקום הרביעי בדירוג הרבנים המשפיעים בארצות הברית של העיתון ניוזוויק, ובשנים 2010 ו-2011 נבחר למקום הראשון.

חייו האישים
-----------

לקרינסקי שישה ילדים

* בנו הרב לוי, שליח חב"ד ורב בניו המפשייר
* בנו הלל דוד, מייסד ארגון JEM (חתן הרב גרשון מנדל גרליק)
* בנו שמעיה, חבר הנהלת הקרן לפיתוח שע"י "מחנה ישראל"
* חתנו יוסף ברוך פרידמן, הוא המנהל של הוצאת הספרים קה"ת בארצות הברית.

לקריאה נוספת
------------

* ראיון מקיף עם הרב חיים יהודה קרינסקי במגזין **תחיינו**, בהוצאת ועד תלמידי התמימים העולמי: חלק א', **בלחודוהי**, גיליון 5, תשע"ו, עמודים 14–40; חלק ב', **בשליחותיה קא עבדינא**, גיליון 6, תשע"ז, עמודים 22–66.

קישורים חיצוניים
----------------

* ריאיון עם קרינסקי במגזין משפחה, 12.11.09
* קרינסקי מספר על עבודתו במחיצת הרבי מליובאוויטש
* אביהוא קדוש, בנוסח חב"ד, באתר ynet, 10 בספטמבר 2013
* הרב קרינסקי בנאום במהלך כינוס השלוחים העולמי בשנת תשנ"ג באתר col
* בועז ביסמוט, "פוטין דיבר על חב"ד כאילו הוא שליח בעצמו", באתר ישראל היום, 11 ביולי 2019

הערות שוליים
------------

1. ↑  מייקל ספקטר The Oracle of Crown Heights ניו יורק טיימס, 15 מרץ, 1992
2. ↑
3. ↑  50 Influential Rabbis ניוזוויק, 30.4.2009
4. ↑  The 50 Most Influential Rabbis in America המגזין ניוזוויק, 28.6.2010

| הרבי מלובביץ' – רבי **מנחם מנדל שניאורסון** |
| --- |
| ספרי הרבי מלובביץ' | 

|  |  |
| --- | --- |
| שיחות ומאמרים | לקוטי שיחות • ספר השיחות • תורת מנחם - התוועדויות • מאמרים |
| מכתבים וכתבים | אגרות קודש • רשימות |
| ספרים בודדים | היום יום • פירוש להגדה של פסח • תולדות אדמו"ר מהר"ש |

 |  |
| ניגוני הרבי מלובביץ' | "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |
| מתקנותיו | הרמב"ם היומי • עשרת המבצעים: מבצע תפילין • רגע של שתיקה • שנים-עשר הפסוקים |
| מוסדות שעמד בראשם | מרכז לענייני חינוך • הוצאת ספרים קה"ת • מחנה ישראל |
| מוסדות שהקים | שלוחי חב"ד • בתי חב"ד • בית דין רבני חב"ד • נשי ובנות חב"ד • צעירי אגודת חב"ד בישראל • צעירי אגודת חב"ד בניו יורק • רשת חינוך חב"ד • צבאות השם |
| משפחתו | יוסף יצחק שניאורסון (חותנו והאדמו"ר הקודם) • חיה מושקא שניאורסון (אשתו) • לוי יצחק שניאורסון (אביו) • חנה שניאורסון (אמו) • מאיר שלמה ינובסקי (סבו) • עץ משפחתו • משפחת שניאורסון |
| מקומות | מרכז חב"ד העולמי – 770 (בית הכנסת ומקום עבודתו) • אוהל חב"ד לובביץ' (קברו) |
| הוקרה | מדליית הזהב של הקונגרס • יום חינוך בארצות הברית |
| מזכיריו | חיים מרדכי אייזיק חדקוב • ניסן מינדל • יהודה לייב גרונר • יהודה קרינסקי |
| שונות | חסידות חב"ד • יואל כהן (ה'חוזר') • JEM • פולמוס המשיחיות • משפט הספרים • פיגוע הירי בגשר ברוקלין • סודו של הרבי • טנק המבצעים • בניין 770 (כפר חב"ד) |